બીજી બાજુ આ અંગે પાલિકાએ સરકારમાં મોકલેલી ફાઇલ ચોમાસું આવવા છતાં પણ ટેબલ પર રઝળતી હોઇ નગરના વોર્ડ નંબર છ અને સાતની મહિલાઓની ધીરજ ખુટવા પામી હતી.તેમણે તેમના વોર્ડના જ ભાજપના સદસ્ય કોકિલાબેન પ્રજાપતિને પણ ભીંસમાં લેતાં અગાઉતો પાલિકામાં કૉંગ્રેસની બોડી હોઇ કદાચ સરકારને અમારી વેદના નહી સંભાળાતી હોય પણ હવે તો તમારી ભાજપની જ બોડી અને સરકાર છે છતાં પણ આટલી ઉદાસીનતા કેમ તેમ કહીને તેમને આગળ કરીને મહિલાઓ પાલિકામાં ધસી આવી હતી. જ્યાં પણ પ્રમુખ લવજીભાઇ વાણિયા અને ચીફઓફીસર રોશનીબેન પટેલને ભીંસમાં લઇને ફાઇલ મોકલાવી છે અને કામગીરી હાથ ધરાશેનાં ખોટાં આશ્વાસન આપીને ક્યાં સુધી સુધી ટલ્લાવવાના તેમ કહીને હૈયા વરાળ ઠાલવી હતી.